রামকৃষ্ণ মিশন বালকাশ্রম উচ্চ বিদ্যালয়, রহড়া
রামকৃষ্ণ মিশন বালকাশ্রম উচ্চ বিদ্যালয় (উচ্চ মাধ্যমিক), রহড়া (বাংলা উচ্চারণ: [rrkmɦs]) খড়দহের রহড়া তে অবস্থিত একটি উচ্চ মাধ্যমিক বিদ্যালয়। বিদ্যালয়টি পরিচালনা করে রামকৃষ্ণ মিশন বালকাশ্রম, রহড়া, বেলুড় মঠ ও রামকৃষ্ণ মিশন। এটি পশ্চিমবঙ্গের অন্যতম উল্লেখযোগ্য বিদ্যালয়। বিদ্যালয়ের মাধ্যমিক বিভাগ (পঞ্চম - দশম) পশ্চিমবঙ্গ মধ্য শিক্ষা পর্ষদ দ্বারা অনুমোদিত এবং উচ্চ মাধ্যমিক বিভাগ (একাদশ - দ্বাদশ) পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত। এই স্কুলের উচ্চ মাধ্যমিক বিভাগে কলা এবং বিজ্ঞান শাখা আছে।